2. pielikums

Latvijas Investīciju un attīstības aģentūras

Datums skatāms laika zīmogā
iekšējiem noteikumiem Nr. 1.1-29.1/2025/12

**Metodika pārbaudes lapas “Lielo un vidējo komersantu investīciju aizdevumu ar kapitāla atlaidi**

**konkurētspējas veicināšanai uzraudzības pārbaudes kritēriji” aizpildīšanai un kritēriju vērtēšanai**

1. Pārbaudes lapu “Lielo un vidējo komersantu investīciju aizdevumu ar kapitāla atlaidi konkurētspējas veicināšanai uzraudzības pārbaudes kritēriji” (turpmāk – pārbaudes lapa) aizpilda sekojoši:
	1. pārbaudes lapas sadaļas, kurās jānorāda informācija, aizpilda latviešu valodā un datorrakstā;
	2. pārbaudes lapas sadaļas, kur kritērijs tiek vērtēts ar “Jā”, “Nē” vai “N/a”, aizpilda tam paredzētajā laukā norādot “x”;
	3. ja pārbaudes lapas kritērijs neattiecas uz konkrēto pretendentu, ar “x” norāda “N/a”.
2. Vērtējot pārbaudes lapas kritērijus, jāņem vērā šādi norādījumi un aspekti vērtējumam (skat. tabulu):

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Ir saņemts komersanta iesniegums par īstenotā investīciju projekta pēcuzraudzības uzsākšanu un identificēts pēcuzraudzības periods (trīs gadi). | Aģentūra pēcuzraudzības periodu uzsāk:1. pēc investīciju projekta pilnīgas pabeigšanas Atbalsta pretendenta paraksttiesīgā persona iesniedz Aģentūrā parakstītu iesniegumu par īstenotā projekta pēcuzraudzības (turpmāk – PU) uzsākšanu (turpmāk – Iesniegums).

Aģentūra reģistrē Atbalsta pretendenta Iesniegumu. Iesniegums pieejams elektroniski valsts platformā biznesa attīstībai “Business.gov.lv” (turpmāk - Business.gov.lv).Pēc Atbalsta pretendenta Iesnieguma saņemšanas, PU pārbaudes lapā ar “x” norāda vērtējumu “Jā”, sadaļā piezīmes norāda skaidrojumu turpmākai Aģentūras rīcībai. Aģentūras nodarbinātais nofiksē PU periodu (trīs gadi), kas sākas ar nākamā pilnā mēneša 1. datumu, vai atbilstoši Atbalsta pretendenta iesniegumā norādītajai informācijai. PU gads var nesakrist ar kalendāro gadu. Aģentūra informē akciju sabiedrību “Attīstības finanšu institūcija Altum” (turpmāk – sabiedrība “Altum”) par saskaņotā PU perioda sākuma un beigu datumu.Aģentūra nosaka projekta pabeigšanas datumu pēc sabiedrības “Altum” sniegtās informācijas Aģentūrai par investīciju projektu uzsākšanas un plānoto pabeigšanas datumu. Ja investīciju projekta plānotais pabeigšanas datums ir mainījies, sabiedrība “Altum” par to informē Aģentūru.Gadījumā, ja sabiedrība “Altum” konstatē, ka Atbalsta pretendents Aģentūrai iesniedzis informāciju par īstenotā projekta PU uzsākšanu, tomēr atbilstoši sabiedrības “Altum” rīcībā esošajai projekta dokumentācijai investīciju projekts vēl nav uzskatāms par pilnībā pabeigtu un sabiedrībai “Altum” nepieciešams pieprasīt un saņemt no Atbalsta pretendenta papildu informāciju, lai projekts būtu uzskatāms par pilnībā pabeigtu, sabiedrība “Altum” par iepriekš minēto informē Aģentūru. Aģentūras nodarbinātais PU perioda sākuma datumu nofiksē atbilstoši sabiedrības “Altum” atkārtoti sniegtajai informācijai par investīciju projekta pilnīgu pabeigšanu un atbilstoši precizē PU periodu (trīs gadi), un informē sabiedrību “Altum” par saskaņotā PU perioda sākuma un beigu datumu.1. Gadījumā, ja kopš investīciju projekta pilnīgas pabeigšanas Atbalsta pretendents divu gadu laikā nav iesniedzis Aģentūrā Iesniegumu, Aģentūra nosūta paziņojumu Atbalsta pretendentam par PU uzsākšanu. Aģentūra PU pārbaudes lapā ar “x” norāda vērtējumu “Nē”, sadaļā piezīmes norāda Aģentūras vēstules datumu un numuru, kas nosūtīts Atbalsta saņēmējam par PU uzsākšanu. Aģentūra uzsāk un turpmākos trīs gadus īsteno investīciju projekta PU. Aģentūras nodarbinātais nofiksē PU periodu (trīs gadi), kas sākas ar nākamā pilnā mēneša 1.datumu divus gadus pēc investīciju projekta pilnīgas pabeigšanas, ņemot vērā pieejamo informāciju par Atbalsta pretendenta projekta pilnīgas pabeigšanas datumu.
 | Iesniegums;Business.gov.lv;Aģentūras vēstule par PU uzsākšanu un PU periodu. |
| 2. | Aģentūrā ir iesniegta informācija par investīciju projekta ietvaros iesniegtajā pieteikumā norādīto rādītāju kritēriju izpildi konkrētajā pēcuzraudzības gadā. | Pēc katra attiecīgā PU gada noslēgšanās Atbalsta pretendenta paraksttiesīgā persona iesniedz Aģentūrai informāciju par investīciju projekta ietvaros iesniegtajā pieteikumā norādīto rādītāju kritēriju izpildi atbilstoši atskaites formai, saskaņā ar Aģentūras iekšējo noteikumu “Kārtība, kādā Latvijas Investīciju un attīstības aģentūra veic investīciju projektu rādītāju pēcuzraudzību aizdevumu programmā “Aizdevumi ar kapitāla atlaidi investīciju projektiem komersantiem konkurētspējas veicināšanai” pirmās un slēgtās atlases kārtas ietvaros” 3. pielikumu (turpmāk – 3.pielikums).Aģentūra pārbauda, vai Atbalsta pretendenta iesniegtā informācija ir parakstīta:* ja informācija ir saņemta Aģentūras e-pastā, pārbauda, vai tā ir parakstīta ar drošu elektronisko parakstu un apliecināta ar laika zīmogu;
* ja informācija ir saņemta Aģentūrā pa pastu vai klātienē, pārbauda, vai uz tās ir pašrocīgs paraksta oriģināls.

Aģentūra pārbauda, vai iesniegto informāciju ir parakstījusi Atbalsta pretendenta paraksttiesīgā persona. Informāciju par paraksttiesīgo personu pārbauda "Lursoft" pilnās izziņas sadaļā "Valde" un "Prokūru saraksts". Elektroniski aizpildītai PU pārbaudes lapai pievieno izdruku no "Lursoft", no kuras redzams, kas ir Atbalsta pretendenta paraksttiesīgās personas. Ja iesniegto informāciju nav parakstījusi paraksttiesīgā persona, pārbauda, vai iesniegtajai informācijai ir pievienota pilnvara.Aģentūra reģistrē Atbalsta pretendenta iesniegto informāciju Business.gov.lv un tā ir pieejama elektroniski. Pārbaudes lapas 3. un 5. PU kritērijā Valsts ieņēmumu dienesta (turpmāk – VID) sniegto informāciju Aģentūra pievieno kā piesaistni Business.gov.lv pie PU pārbaudes lapas.Aģentūra triju mēnešu laikā pēc attiecīgā PU gada noslēguma izvērtē Atbalsta pretendenta iesniegto informāciju par investīciju projekta rādītāju izpildi vai neizpildi atbilstoši turpmāk minētajam 3., 4., 5., 6. un 7. PU kritērijam, pieņem lēmumu par projekta pieteikumā norādīto investīciju projekta rādītāju izpildi vai neizpildi, un par pieņemto lēmumu informē sabiedrību “Altum”.Ja Atbalsta pretendents informāciju par investīciju projekta ietvaros iesniegtajā pieteikumā norādīto rādītāju kritēriju izpildi par konkrēto PU gadu Aģentūrai nav iesniedzis, 2. PU pārbaudes lapas kritērijs nav izpildīts un Aģentūra PU pārbaudes lapas 2. kritērijā ar “x” norāda “Nē”. Aģentūra sagatavo lēmumu par pieteikumā norādīto rādītāju neizpildi attiecīgajā PU gadā un par pieņemto lēmumu informē sabiedrību "Altum" un Ekonomikas ministriju.Ja Atbalsta pretendents ir iesniedzis informāciju par investīciju projekta ietvaros iesniegtajā pieteikumā norādīto rādītāju kritēriju izpildi par konkrēto PU gadu, 2. PU pārbaudes lapas kritērijs ir izpildīts un Aģentūra PU pārbaudes lapas 2. kritērijā ar “x” norāda “Jā”. | Atbalsta pretendenta iesniegtā informācija;Publiski pieejamā datu bāze “Lursoft” (turpmāk – Lursoft);Aģentūras atskaites forma;VID sniegtā informācija;Business.gov.lv. |
| 3. | **Mēneša vidējā bruto darba samaksa darbiniekiem**, kas pieņemti darbā investīciju projekta īstenošanas rezultātā, nav mazāka par mēneša vidējās bruto darba samaksas apmēru iepriekšējā gadā tajā statistiskajā reģionā, kurā tiks īstenots investīciju projekts, kam piemērots koeficients 1,3 (izņemot Rīgu, kur mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā, kam piemērots koeficients 1,3). | Kritērijā tiek pārbaudīta Atbalsta pretendenta mēneša vidējā bruto darba samaksa darbiniekiem, kas investīciju projekta īstenošanas rezultātā pieņemti darbā uz darba līguma pamata. Aģentūra vērtē atbilstību projekta pieteikumā un Aģentūras 2022. gada 20. jūlija iekšējo noteikumu Nr.1.1-29.1/2022/18 “Kārtība, kādā Latvijas Investīciju un attīstības aģentūra izvērtē projekta pieteikumu aizdevumu programmai "Aizdevumi ar kapitāla atlaidi investīciju projektiem komersantiem konkurētspējas veicināšanai”” 2. pielikuma “Pieteikuma vērtēšanas kritēriju pārbaudes lapa” (turpmāk – Vērtēšanas Pārbaudes lapa) 1. kvalitātes kritērijā norādītajai vērtībai. Kvalitātes kritērijā aprēķins tiek veikts saskaņā ar Vērtēšanas Pārbaudes lapas 1. kvalitātes kritērijā aprēķināto vērtību.Informācija par mēneša vidējo bruto darba samaksu darbiniekiem tiek vērtēta, izmantojot šādus informācijas avotus:1) Atbalsta pretendenta iesniegtā informācija par noteiktajā termiņā uz projektā jaunradītajām darba vietām pieņemtajām personām, ar kurām Atbalsta pretendentam ir uzsāktas darba attiecības, vārdu, uzvārdu, personas kodus un to slodzi;2) VID sniegto informāciju par Aģentūras identificētu darbinieku bruto darba samaksu mēnesī, norādot datumu, kad šie darbinieki sākuši darba attiecības.Gadījumā, ja Atbalsta pretendents Aģentūrai pēc PU perioda beigām nav iesniedzis informāciju, Aģentūra lūdz Atbalsta pretendentam ne vēlāk kā 1 kalendāro mēnesi pēc PU gada pabeigšanas iesniegt datus par projekta īstenošanas rezultātā jaunradītajās darba vietās pieņemtajām personām, norādot to vārdu, uzvārdu, personas kodu un darba slodzi. Ir pieļaujama darbinieku nomaiņa ar nosacījumu, ka faktiskais pilnas slodzes darbinieku skaits atbilst projekta pieteikumā norādītajam skaitam.Atbalsta pretendents iesniedz PU gada periodā nodarbināto personu sarakstu, pēc kura Aģentūra lūdz VID sniegt informāciju par noteiktajā termiņā uz projekta rezultātā jaunradīto darba vietu algoto personu bruto darba samaksu mēnesī un datumu, kurā Atbalsta pretendentam ir uzsāktas darba attiecības ar konkrēto personu.Aģentūra, saņemot VID sniegto informāciju par Atbalsta pretendenta norādītajām personām:* pārbauda katra darbinieka pieņemšanas un nodarbinātības beigu datumus (ja tāds ir), lai pārliecinātos par uzrādīto darbinieku ieskaitīšanu/neieskaitīšanu jaunradīto darba vietu skaitā.
	+ Atbalsta pretendenta norādītie projekta īstenošanas rezultātā pieņemtie darbinieki divu gadu laikā pirms finansējuma pieteikuma iesniegšanas dienas nav tikuši nodarbināti pie Atbalsta pretendenta un tā Latvijā reģistrētiem saistītiem uzņēmumiem.[[1]](#footnote-3) Ja ir nodarbināts – to neieskaita jaunradīto darba vietu skaitā;
	+ izpilde netiek ieskaitīta, ja projekta rezultātā pieņemtais darbinieks atrodas ilgstošā prombūtnē, kuras laikā darba devējs neveic Valsts sociālās apdrošināšanas obligātās iemaksas (turpmāk – VSAOI), ir aizgājis bezalgas atvaļinājumā vai dzemdību vai bērna kopšanas atvaļinājumā un tā vietā nav pieņemts jauns darbinieks.
* pārliecinās no komersanta iesniegtās informācijas, ka visas saglabātās darba vietas ir pilnas slodzes darba vietas.
	+ gadījumā, ja projekta ietvaros pieņemti darbinieki uz nepilnu slodzi, Aģentūra veic darbinieku skaita pilnas slodzes ekvivalenta (PLE) rādītāja aprēķinus. Darbinieku skaita PLE rādītāju aprēķina summējot visu darbinieku slodžu skaitu attiecīgajā periodā.

Aģentūra aprēķina mēneša vidējo bruto darba algu projekta īstenošanas rezultātā pieņemtajiem darbiniekiem (jaunradīto darba vietu), izmantojot VID datus (nepilnas slodzes darbinieku gadījumā aprēķinam piemēro darbinieku skaitu PLE) konkrētajā pēcuzraudzības gadā.*Formula:**Visu projekta īstenošanas rezultātā pieņemto darbinieku bruto darba atalgojums gadā / 12 mēneši / pieņemto darbinieku skaits = vidējā bruto darba alga mēnesī vienam projekta ietvaros pieņemtajam darbiniekam.*Kritērija vērtējumā iegūto projekta ietvaros pieņemto darbinieku skaitu un mēneša vidējo bruto darba samaksu Aģentūra salīdzina ar projekta pieteikumā un Vērtēšanas Pārbaudes lapā norādīto informāciju (Aģentūras aprēķinātā vidējā bruto darba samaksa visiem darbiniekiem, par ko projektu pieteikumu vērtēšanā tika piešķirti punkti), visu informāciju norādot PU pārbaudes lapas ailē “Piezīmes”.Ja mēneša vidējā bruto darba samaksa darbiniekiem, kas pieņemti darbā investīciju projekta īstenošanas rezultātā, ir mazāka nekā projekta pieteikumā un Vērtēšanas Pārbaudes lapā norādīts, vai projekta ietvaros pieņemto pilnas slodzes (vai tā ekvivalenta) darbinieku skaits ir mazāks nekā projekta pieteikumā un Vērtēšanas Pārbaudes lapā norādīts, 3. PU pārbaudes kritērijs netiek izpildīts. Aģentūra PU pārbaudes lapā ar “x” norāda vērtējumu “Nē”.Ja mēneša vidējā bruto darba samaksa darbiniekiem, kas pieņemti darbā investīciju projekta īstenošanas rezultātā, ir tāda pati vai lielāka nekā projekta pieteikumā un Vērtēšanas Pārbaudes lapā norādīts, vai projekta ietvaros pieņemto pilnas slodzes (vai tā ekvivalenta) darbinieku skaits ir tāds pats vai lielāks nekā projekta pieteikumā un Vērtēšanas Pārbaudes lapā norādīts, 3. PU pārbaudes kritērijā tiek piešķirts pozitīvs vērtējums un Aģentūra PU pārbaudes lapā ar “x” norāda vērtējumu “Jā”. | Projekta pieteikums;Vērtēšanas Pārbaudes lapa;Atbalsta pretendenta iesniegtā informācija;VID sniegtā informācija;Lursoft datu bāze;Ekonomikas ministrijas 11.04.2024. vēstule Nr. 3.16-1/2025/2442N. |
| 4. | Investīciju projekta īstenošanas rezultātā **preču vai pakalpojumu eksporta apjoms ir vismaz 3 000 000 *euro* gadā** | Kritērijā Aģentūra pārbauda, vai investīciju projekta īstenošanas rezultātā preču vai pakalpojumu eksporta apjoms katrā PU gadā ir sasniegts atbilstoši projekta pieteikuma sadaļā “Plānotais preču un pakalpojumu eksporta apjoms piecu gadu laikā pēc projekta pilnīgas pabeigšanas” norādītajam eksporta apjomam konkrētajā PU gadā.Informācija par eksporta apjomu tiek vērtēta, izmantojot šādus informācijas avotus:* PVN deklarācijā par noteikto periodu iekļauto informāciju EUR izteiksmē, kuru sniedz VID EUR izteiksmē.
* Zvērināta revidenta sagatavots dokuments (turpmāk – revidenta pārskats), kas apliecina Atbalsta pretendenta eksporta apjomu EUR izteiksmē investīciju projekta rezultātā konkrētā PU gadā pret VID PVN deklarācijā norādītajiem datiem.

Atbalsta pretendents noslēdz revīzijas pakalpojuma līgumu ar zvērinātu revidentu, kā ietvaros zvērināts revidents pārbauda un apliecina investīciju projekta rezultātā radīto eksporta apjomu, sagatavojot revidenta pārskatu. Lai sagatavotu revidenta pārskatu, Atbalsta pretendents pēc PU gada noslēguma iesniedz zvērinātam revidentam:* VID PVN deklarācijas, tai skaitā daļu par eksporta apjomu iepriekšējā PU gadā (PVN deklarācijas 45., 45.1, 48.1, 48.2rinda un citas sadaļas, kas pamato eksporta apjomu);
* pamatojošos dokumentus[[2]](#footnote-4) (rēķinus, pavadzīmes, kravas pavadzīmes (CMR) u.c.), kas apliecina komersanta radīto preču vai pakalpojumu eksporta apjomu investīciju projekta īstenošanas rezultātā iepriekšējā PU gadā.

Zvērināts revidents, saņemot no Atbalsta pretendenta pamatojošos dokumentus un VID PVN deklarācijas: * izvērtē katra pamatojošā dokumenta attiecināmību uz investīciju projektu[[3]](#footnote-5);
* apliecināto un attiecināto pamatojošo dokumentu kopumu salīdzina ar VID PVN deklarācijās norādīto un secina, vai konkrētais pamatojošais dokuments pamato PVN deklarācijas konkrētās sadaļas rādītāju vai tā daļu.

Zvērināts revidents, izvērtējot visus pamatojošos dokumentus un salīdzinot tos ar VID PVN deklarācijām, sagatavo revidenta pārskatu (pievienojot arī PVN deklarācijas), kurā apliecina:* kopējo attiecināmo investīciju projekta īstenošanas rezultātā radīto eksporta apjomu EUR izteiksmē PU gadā;
* kādā apmērā eksporta apjoms EUR izteiksmē PU gadā atbilst PVN deklarācijā norādītajam apjomam. Ja Atbalsta pretendenta eksporta apjoms nesakrīt ar PVN deklarācijā norādīto, zvērināts revidents pamato datu nesakritību un attiecināmību.

Atbalsta pretendents, saņemot zvērināta revidenta pārskatu, iesniedz to Aģentūrai.Vērtējot Eksporta apjoma kritēriju, Aģentūra ņem vērā Atbalsta pretendenta, gan arī var ņemt vērā tā saistīto Latvijas Republikas komercreģistrā reģistrēto augšupējo un lejupējo saistīto uzņēmumu (t.i., mātes uzņēmumu, meitas uzņēmumu) līmeņa datus gadījumā, ja Atbalsta pretendentam eksporta funkciju veic tā mātes vai meitas kompānija. Uz eksporta apjomu ir attiecināms investīciju projekta īstenošanas rezultātā saražotās produkcijas eksporta apjoms.Saņemot zvērināta revidenta pārskatu, Aģentūra salīdzina zvērināta revidenta pārskatā un tam pievienotajās VID PVN deklarācijās norādīto informāciju. Pēc minēto dokumentu salīdzināšanas, Aģentūra pārliecinās par faktisko projekta īstenošanas rezultātā radīto eksporta apjomu EUR izteiksmē. Konstatējot faktisko projekta īstenošanas rezultātā radīto eksporta apjomu konkrētajā PU gadā, Aģentūra veic aprēķinu:* Atbalsta pretendenta faktisko projekta īstenošanas rezultātā radīto eksporta apjomu dala ar faktisko kapitāla atlaides (saskaņā ar spēkā esošajā līgumā ar sabiedrību “Altum” norādīto) lielumu un reizina ar 100, lai pārliecinātos par Vērtēšanas Pārbaudes lapas 2. kvalitātes kritērija izpildi, par ko vērtējumā tika piešķirti punkti.
* Atbilstoši MK noteikumu Nr. 503 21.4 punktam, slēgtās atlases kārtas ietvaros apstiprinātajiem projektiem, faktisko projekta īstenošanas rezultātā radīto eksporta apjomu dala ar kopējo attiecināmo izmaksu summu (saskaņā ar spēkā esošajā līgumā ar sabiedrību “Altum” norādīto), lai pārliecinātos par slēgtās atlases kārtas ietvaros apstiprinātā projekta kritērija vērtējumā piemērotā koeficienta izpildi, atbilstoši kam tika veikts ranžējums komersantu projektu apstiprināšanai.

Atbalsta pretendenta faktisko investīciju projekta īstenošanas rezultātā sasniegto eksporta apjomu Aģentūra salīdzina ar konkrētajā PU gadā plānoto eksporta apjomu, norādot informāciju PU pārbaudes lapas ailē “Piezīmes”. Ja faktiskais eksporta apjoms konkrētajā PU gadā ir mazāks nekā plānotais eksporta apjoms konkrētajā PU gadā, vai netiek izpildīta Vērtēšanas Pārbaudes lapas 2. kvalitātes kritērija vērtējumā piemērotā vērtība (eksporta apjoms gadā % no kopējā kapitāla atlaides apmēra), vai slēgtās atlases kārtas ietvaros piemērotā koeficienta vērtība, 4. PU pārbaudes kritērijs netiek izpildīts un Aģentūra PU pārbaudes lapā ar “x” norāda vērtējumu “Nē”.Ja investīciju projekta īstenošanas rezultātā radītā eksporta rādītājs tiek izpildīts un tiek izpildīta Vērtēšanas Pārbaudes lapas 2. kvalitātes kritērijā piemērotā vērtība un slēgtās atlases kārtas ietvaros piemērotā koeficienta vērtība, ja attiecināms, 4. PU pārbaudes kritērijā tiek piešķirts pozitīvs vērtējums un Aģentūra PU pārbaudes lapā ar “x” norāda vērtējumu “Jā”. | Projekta pieteikums;Vērtēšanas Pārbaudes lapa;Atbalsta pretendenta iesniegtā informācija;Lursoft;VID sniegtā informācija;Zvērināta revidenta sagatavots un parakstīts dokuments, kas apliecina eksporta datus;Ekonomikas ministrijas 21.12.2023. vēstule Nr. 3.3-15/2023/8050N;Ekonomikas ministrijas 02.10.2024. vēstule Nr. 3.16-1/2024/5424N. |
| 5. | Investīciju projekta īstenošanas rezultātā **uz katriem kopējās pieejamās kapitāla atlaides 250 000 *euro* ir radīta viena jauna darba vieta ar pilnu darba slodzi**, un kopā ir radītas vismaz 12 jaunas darba vietas ar pilnu darba slodzi, un tās ir saglabātas visā attiecīgajā pēcuzraudzības periodā.Personas, kuras plānots nodarbināt jaunradītajās darba vietās, divu gadu laikā pirms finansējuma pieteikuma iesniegšanas dienas nevar tikt nodarbinātas investīciju projekta iesniedzēja vai tā saistīto personu grupā atbilstoši Valsts ieņēmumu dienesta vai Valsts sociālās apdrošināšanas aģentūras sniegtajai informācijai. | Kritērijā Aģentūra pārbauda projekta ietvaros pieņemto darbinieku skaita atbilstību projekta pieteikumā norādītajai informācijai par plānoto jaunradīto darba vietu skaitu.Informācija par jaunradīto darba vietu skaitu tiek vērtēta, izmantojot šādus informācijas avotus:1) Atbalsta pretendenta iesniegtā informācija par noteiktajā termiņā uz projektā jaunradītajām darba vietām pieņemtajām personām, ar kurām Atbalsta pretendentam ir uzsāktas darba attiecības, vārdu, uzvārdu, personas kodus un to slodzi;2) VID sniegto informāciju par Aģentūras identificētu darbinieku bruto darba samaksu mēnesī, norādot datumu, kad šie darbinieki sākuši darba attiecības.Gadījumā, ja Atbalsta pretendents Aģentūrai pēc PU perioda beigām nav iesniedzis informāciju, Aģentūra lūdz Atbalsta pretendentam ne vēlāk kā 1 kalendāro mēnesi pēc PU gada pabeigšanas iesniegt datus par projekta īstenošanas rezultātā jaunradītajās darba vietās pieņemtajām personām, norādot to vārdu, uzvārdu, personas kodu un darba slodzi. Ir pieļaujama darbinieku nomaiņa ar nosacījumu, ka faktiskais pilnas slodzes darbinieku skaits atbilst projekta pieteikumā norādītajam skaitam.Atbalsta pretendents iesniedz PU gada periodā nodarbināto personu sarakstu, pēc kura Aģentūra lūdz VID sniegt informāciju par noteiktajā termiņā uz projekta rezultātā jaunradīto darba vietu algoto personu bruto darba samaksu mēnesī un datumu, kurā Atbalsta pretendentam ir uzsāktas darba attiecības ar konkrēto personu.Aģentūra, saņemot VID sniegto informāciju par Atbalsta pretendenta norādītajām personām:* pārbauda katra darbinieka pieņemšanas un nodarbinātības beigu datumus (ja tāds ir), lai pārliecinātos par uzrādīto darbinieku ieskaitīšanu/neieskaitīšanu jaunradīto darba vietu skaitā.
	+ Atbalsta pretendenta norādītie projekta īstenošanas rezultātā pieņemtie darbinieki divu gadu laikā pirms finansējuma pieteikuma iesniegšanas dienas nav tikuši nodarbināti pie Atbalsta pretendenta un tā Latvijā reģistrētiem saistītiem uzņēmumiem.[[4]](#footnote-6) Ja ir nodarbināts – to neieskaita jaunradīto darba vietu skaitā;
	+ izpilde netiek ieskaitīta, ja projekta rezultātā pieņemtais darbinieks atrodas ilgstošā prombūtnē, kuras laikā darba devējs neveic VSAOI, ir aizgājis bezalgas atvaļinājumā vai dzemdību vai bērna kopšanas atvaļinājumā un tā vietā nav pieņemts jauns darbinieks.
* pārliecinās no komersanta iesniegtās informācijas, ka visas saglabātās darba vietas ir pilnas slodzes darba vietas.
	+ gadījumā, ja projekta ietvaros pieņemti darbinieki uz nepilnu slodzi, Aģentūra veic darbinieku skaita pilnas slodzes ekvivalenta (PLE) rādītāja aprēķinus. Darbinieku skaita PLE rādītāju aprēķina summējot visu darbinieku slodžu skaitu attiecīgajā periodā.

Faktiskās kapitāla atlaides (saskaņā ar spēkā esošajā līgumā ar sabiedrību “Altum” norādīto) lielums tiek dalīts ar faktisko projekta ietvaros pieņemto pilnas slodzes darbinieku skaitu, iegūstot vērtību, lai pārliecinātos par Vērtēšanas Pārbaudes lapas 3. kvalitātes kritērija izpildi, par ko vērtējumā tika piešķirti punkti.Ja projekta īstenošanas rezultātā pieņemto darbinieku skaits ir mazāks nekā projekta pieteikumā norādītā plānotā vērtība vai netiek izpildīta Vērtēšanas Pārbaudes lapas 3. kvalitātes kritērijā piemērotā vērtība 5. PU pārbaudes kritērijs netiek izpildīts, Aģentūra PU pārbaudes lapā ar “x” norāda vērtējumu “Nē”.Ja investīciju projekta īstenošanas rezultātā faktiski pieņemto darbinieku skaits tiek izpildīts un tiek izpildīta Vērtēšanas Pārbaudes lapas 3. kvalitātes kritērijā piemērotā vērtība, 5. PU pārbaudes kritērijā tiek piešķirts pozitīvs vērtējums un Aģentūra PU pārbaudes lapā ar “x” norāda vērtējumu “Jā”. | Projekta pieteikums;Vērtēšanas Pārbaudes lapa;Atbalsta pretendenta iesniegtā informācija;VID sniegtā informācija. |
| 6. | Komersanta **ieguldījumu apjoms pētniecībā un attīstībā** uzņēmuma līmenī ir vismaz 250 000 euro gadā. | Kritērijā Aģentūra pārbauda, vai faktiskais ieguldījumu apjoms pētniecības un attīstības (turpmāk – P&A) darbībās uzņēmuma līmenī katrā PU gadā ir sasniegts atbilstoši projekta pieteikuma sadaļā “Plānotais bruto ieguldījumu apjoms pētniecībā un attīstībā piecu gadu laikā pēc investīciju projekta pilnīgas pabeigšanas (euro)” norādītajam P&A ieguldījumu apjomam konkrētajā PU gadā.Informācija par Atbalsta pretendenta ieguldījumiem P&A darbībās attiecīgajā pārskata periodā tiek iegūta no šādiem avotiem:* Atbalsta pretendenta ikgadējais pārskats par P&A darbu izpildi uzņēmējdarbības sektorā (Centrālā statistikas pārvalde (turpmāk – CSP)) atbilstoši Ministru kabineta 2016. gada 20. decembra noteikumiem Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi” 40. pielikums.
* Zvērināta revidenta pārskats, kas apliecina Atbalsta pretendenta ieguldījumu P&A iepriekšējā PU gadā pret CSP pārskatā norādītiem datiem.

Aģentūra pēc Aģentūras iekšējo noteikumu “Kārtība, kādā Latvijas Investīciju un attīstības aģentūra veic investīciju projektu rādītāju pēcuzraudzību aizdevumu programmā “Aizdevumi ar kapitāla atlaidi investīciju projektiem komersantiem konkurētspējas veicināšanai” pirmās un slēgtās atlases kārtas ietvaros” pieņemšanas un spēkā stāšanās nosūta CSP sarakstu ar Atbalsta pretendentiem, kuri projekta pieteikumā ir norādījuši ieguldījumu veikšanu P&A kā PU periodā sasniedzamo rādītāju.Atbalsta pretendents noslēdz revīzijas pakalpojuma līgumu ar zvērinātu revidentu, kā ietvaros zvērināts revidents pārbauda un apliecina ieguldījumu P&A EUR izteiksmē iepriekšējā PU gadā. Atbalsta pretendents pēc PU gada noslēguma iesniedz zvērinātam revidentam:* Atbalsta pretendenta CSP iesniegto pārskatu atbilstoši Ministru kabineta 2016. gada 20. decembra noteikumiem Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi” 40. pielikumam;
* pamatojošos dokumentus (rēķinus, pavadzīmes u.c.), kas apliecina P&A ieguldījumu apmēru iepriekšējā PU gadā, tai skaitā ja attiecināms, uzņēmuma līmenī.[[5]](#footnote-7)

Zvērināts revidents, saņemot no komersanta pamatojošos dokumentus un CSP pārskatu: * izvērtē katru pamatojošo dokumentu, vai tas ir attiecināms uz P&A darbībām atbilstoši *Frescati metodikai*, tai skaitā ja attiecināms, uzņēmuma līmenī [[6]](#footnote-8);
* izvērtēto pamatojošo dokumentu kopumu salīdzina ar CSP pārskatā norādīto un secina, vai konkrētais pamatojošais dokuments pamato CSP pārskata konkrētās sadaļas rādītāju vai tā daļu.

Zvērināts revidents, izvērtējot visus pamatojošos dokumentus un salīdzinot tos ar CSP pārskatu, sagatavo revidenta pārskatu (pievienojot arī CSP pārskata datus par P&A), kurā apliecina:* kopējo attiecināmo ieguldījuma apjomu P&A EUR izteiksmē PU gadā;
* kādā apmērā ieguldījums P&A EUR izteiksmē PU gadā atbilst CSP pārskatā norādītajam apjomam. Ja Atbalsta pretendenta ieguldījums P&A nesakrīt ar CSP pārskatā norādīto, zvērināts revidents pamato datu nesakritību un attiecināmību.

Atbalsta pretendents, saņemot zvērināta revidenta pārskatu ar atzinumu, iesniedz to Aģentūrai.Saņemot zvērināta revidenta pārskatu, Aģentūra salīdzina zvērināta revidenta pārskatā un tam pievienotā CSP pārskata datos par P&A norādīto informāciju. Pēc minēto dokumentu salīdzināšanas, Aģentūra pārliecinās par Atbalsta pretendenta faktiskajām P&A darbībām EUR izteiksmē.Konstatējot faktisko ieguldījumu P&A konkrētajā PU gadā, Aģentūra izvērtē Atbalsta pretendenta ieguldījuma P&A attiecināmību pret investīciju projekta pieteikumā norādīto nozari (vienā (vai vairākās, ja attiecināms) no MK noteikumu Nr. 503 19.2.apakšpunktā minētajām RIS 3 nozarēm).Konstatējot Atbalsta pretendenta ieguldījumu P&A atbilstību investīciju projekta pieteikumā norādītajai nozarei, Aģentūra veic aprēķinu:* faktiskā ieguldījuma apjomu P&A darbībās Aģentūra dala ar faktisko (saskaņā ar spēkā esošajā līgumā ar sabiedrību “Altum” norādīto) kapitāla atlaides lielumu un reizina ar 100, lai pārliecinātos par Vērtēšanas Pārbaudes lapas 4. kvalitātes kritērija izpildi, par ko vērtējumā tika piešķirti punkti.

Aģentūra, vērtējot ieguldījumu apjomu P&A darbībās, var ņemt vērā ieskaitot saistīto uzņēmumu ieguldījumu, ja tāds tiek norādīts, kas ir tiešā mērā saistāms ar konkrēto investīciju projekta realizēšanu.Ja konkrētajā PU gadā Atbalsta pretendenta ieguldījumu apjoms EUR izteiksmē P&A darbībās ir mazāks nekā projekta pieteikumā norādītā plānotā vērtība konkrētajā PU gadā vai netiek izpildīta Vērtēšanas Pārbaudes lapas 4. kvalitātes kritērijā piemērotā vērtība, 6. PU pārbaudes kritērijs netiek izpildīts un Aģentūra PU pārbaudes lapā ar “x” norāda vērtējumu “Nē”.Ja faktiskais ieguldījumu apjoms EUR izteiksmē P&A darbībās tiek izpildīts un tiek izpildīta Vērtēšanas Pārbaudes lapas 4. kvalitātes kritērijā piemērotā vērtība, 6. PU pārbaudes kritērijā tiek piešķirts pozitīvs vērtējums un Aģentūra PU pārbaudes lapā ar “x” norāda vērtējumu “Jā”. | Projekta pieteikums;Vērtēšanas Pārbaudes lapa;Atbalsta pretendenta iesniegtā informācija;Zvērināta revidenta sagatavots un parakstīts dokuments, kas apliecina ieguldījumu pētniecībā un attīstībā datus;CSP sniegtā informācija.  |
| 7. | **Vismaz 20 % no investīciju projekta ieguldījumiem ir vērsti uz ieguldījumiem zaļo tehnoloģiju izmantošanā** produktu ražošanas un pakalpojumu sniegšanas procesā un citu uz klimata pārmaiņu ietekmes mazināšanu vērstu produktu ražošanā. | Kritērijā Aģentūra pārbauda investīciju projekta ieguldījumu apmēru, kas vērsts uz ieguldījumiem zaļo tehnoloģiju izmantošanā, kopējos ieguldījumos (attiecināmās plus neattiecināmās izmaksas), kas tika izmantots Vērtēšanas Pārbaudes lapas 5. kvalitātes kritērija aprēķinā.Aģentūra vērtē Atbalsta pretendenta iesniegto informāciju pārskata formā, norādot detalizētu informāciju par projekta ietvaros iegādātajiem aktīviem, norādot ieguldījumu apmēru pa pozīcijām, kā arī skaidrojumu un pamatojumu par konkrēto aktīvu atbilstību ieguldījumiem, kas vērsti zaļo tehnoloģiju izmantošanā. Datu patiesumu pārbauda apstiprināto gada pārskatu aktīvu daļā, ar grāmatvedības datiem apliecinot norādītā ieguldījuma apmēru (t.sk. līgumi, pieņemšanas-nodošanas akts u.c. dokumenti).Attiecīgo aktīvu, kas vērsti zaļo tehnoloģiju izmantošanā, ieguldījumu apmērs (*euro)* tiek dalīts ar kopējiem investīciju projekta ieguldījumiem (*euro*), kas tika ņemti vērā uz projekta Pieteikuma vērtēšanas brīdi Aģentūrā, un reizināts ar 100, lai pārliecinātos par Vērtēšanas Pārbaudes lapas 5. kvalitātes kritērija izpildi, par ko vērtējumā tika piešķirti punkti.Ja faktiskais ieguldījumu apjoms zaļo tehnoloģiju izmantošanā ir mazāks nekā projekta pieteikumā norādītā plānotā vērtība, kas tika izmantota Vērtēšanas Pārbaudes lapas 5. kvalitātes kritērija aprēķinā (rādītāja atšķirību gadījumā par pamatu ņemot Vērtēšanas Pārbaudes lapas 5. kvalitātes kritērija aprēķinā norādīto vērtību), vai netiek izpildīta Vērtēšanas Pārbaudes lapas 5. kvalitātes kritērijā piemērotā vērtība, 7. PU kritērijs netiek izpildīts un Aģentūra PU pārbaudes lapā ar “x” norāda vērtējumu “Nē”.Ja faktiskais ieguldījumu apjoms zaļo tehnoloģiju izmantošanā tiek izpildīts un tiek izpildīta Vērtēšanas Pārbaudes lapas 5. kvalitātes kritērijā piemērotā vērtība, 7. PU pārbaudes kritērijā tiek piešķirts pozitīvs vērtējums un Aģentūra PU pārbaudes lapā ar “x” norāda vērtējumu “Jā”. | Projekta pieteikums;Vērtēšanas Pārbaudes lapa;Atbalsta pretendenta iesniegtā informācija;Lursoft datu bāze. |

**Latvijas Investīciju un attīstības aģentūra, veicot šajā metodikā minēto pēcuzraudzības kritēriju pārbaudi, apliecina, ka Atbalsta pretendenta iesniegtie dati ir pārbaudīti un patiesi.**

**Kopējais secinājums par kritēriju izpildi:**

Atbilst, ir izpildīti visi investīciju projekta pieteikumā norādītie rādītāji

Neatbilst, nav izpildīti visi investīciju projekta pieteikumā norādītie rādītāji

1. Saistīto uzņēmumu vērtē atbilstoši regulas Nr.651/2014 I pielikuma 3.panta trešās daļas nosacījumiem, t.sk. attiecībā uz fiziskām personām [↑](#footnote-ref-3)
2. Uz eksporta apjomu ir attiecināms investīciju projekta īstenošanas rezultātā saražotās produkcijas eksporta apjoms. [↑](#footnote-ref-4)
3. Vērtējot pamatojošo dokumentu attiecināmību uz investīciju projektu, ņem vērā gan Atbalsta pretendenta, gan tā saistīto Latvijas Republikas komercreģistrā reģistrēto augšupējo un lejupējo saistīto uzņēmumu (t.i., mātes uzņēmumu, meitas uzņēmumu) līmeņa datus, gadījumā, ja Atbalsta pretendentam eksporta funkciju veic tā mātes vai meitas kompānija. [↑](#footnote-ref-5)
4. Saistīto uzņēmumu vērtē atbilstoši regulas Nr.651/2014 I pielikuma 3.panta trešās daļas nosacījumiem, t.sk. attiecībā uz fiziskām personām [↑](#footnote-ref-6)
5. Vērtējot ieguldījumu apjomu P&A darbībās, var ņemt vērā saistīto uzņēmumu ieguldījumu, ja tāds tiek norādīts, kas ir tiešā mērā saistāms ar konkrēto investīciju projekta realizēšanu. [↑](#footnote-ref-7)
6. Pamatojošo dokumentu attiecināmība P&A darbībām nosakāma pēc *Frescati metodikas.* OECD (2015), Frascati Manual 2015: Guidelines for Collecting and Reporting Data on Research and Experimental Development, The Measurement of Scientific, Technological and Innovation Activities, OECD Publishing, Paris, Pieejams: <https://doi.org/10.1787/9789264239012-en>. [↑](#footnote-ref-8)